**Jonathan Bryan Toews** (s. 29. huhtikuuta 1988 Winnipeg, Manitoba, Kanada) on kanadalainen jääkiekkoilija, pelipaikaltaan keskushyökkääjä. Hän on pelannut kaikki 16 NHL-kauttaan Chicago Blackhawksissa, jonka kapteeni hän oli vuosina 2008–2023. Toews voitti Stanley Cupin kolme kertaa vuosina 2010, 2013 ja 2015. Lisäksi hän on voittanut Kanadan maajoukkueessa kaksi olympiakultaa, maailmanmestaruuden ja maailmancupin.

Elämä ja ura
------------

### Lapsuus ennen ammattilaisuraa

Toews on taustaltaan kanadanranskalainen. Hän varttui Winnipegin lähistöllä. Toewsin vanhemmat suhtautuivat fanaattisesti jääkiekkoa kohtaan, ja isä Bryan jäädytti pojilleen pelikentän kodin takapihalle. Toews ihaili nuorempana Guy Lafleuria, koska perheen äiti Andree Gilbert on kotoisin ranskankielisestä Quebecistä. Jonathan Toews oli lukenut, että Lafleur heräsi nuorena kolmelta aamuyöllä harjoittelemaan. Esimerkin innoittamana näin päätti tehdä myös vasta 11-vuotias Toews.

> »Eräänä yönä kuulin hänen hiipivän ulos terassin oven kautta. Hetken päästä alkoivat luistelun ja laukausten äänet kuulumaan yössä. Annoin Jonathanin harjoitella hetken, ennen kuin komensin hänet sisään. Pelkäsin susien hyökkäävän hänen kimppuun.»   
> (Andree Gilbert halifaxilaiselle *Mail Star* -lehdelle)
> 
> 

Andree Gilbertin mukaan Toews tiesi jo lapsesta asti, mitä elämältään haluaa.

> »Toisella luokalla Jonathan kirjoitti aineen, jossa hän sanoi tulevansa ammattikiekkoilijaksi. Hän kirjoitti, että muistakaa nimeni, pelaan jonain päivänä NHL:ssä.»   
> (Andree Gilbert totesi lehden haastattelussa)
> 
> 

### Yliopisto- ja ammattilaisura

Jonathan Toewsin tulokaskausi 2005–2006 Pohjois-Dakotan yliopistojoukkueessa riitti vakuuttamaan Chicago Blackhawksin valmennusjohdon hänen kyvyistään. Blackhawks varasi Toewsin vuoden 2006 varaustilaisuudessa ensimmäisellä kierroksella. Toews kiekkoili vielä kauden 2006–2007 North Dakotassa, kunnes hän maaliskuun 16. päivä 2007 allekirjoitti kolme vuotta kattavan tulokassopimuksen Blackhawksin kanssa. Toews oli ehdolla vuonna 2008 Calder Memorial Memorial Trophyyn, jonka sai vuoden paras tulokas, mutta samassa joukkueessa pelaava Patrick Kane voitti sen. Toews ja Kane taistelivat koko kauden johtoasemasta pisteissä, kunnes Toews loukkaantui.

18. heinäkuuta 2008 Toews nimettiin menestyksekkään tulokaskautensa päätteeksi Blackhawksin kapteeniksi. 

Toews teki ensimmäisen hattutemppunsa 27. helmikuuta 2009 pelatessaan Pittsburgh Penguisia vastaan. Kauden 2009–2010 pudotuspeleissä Toews voitti ensimmäisen Stanley Cupinsa ja hänet palkittiin Conn Smythe Trophylla, joka annetaan pudotuspelien parhaalle pelaajalle.

21. kesäkuuta 2010 Toews valittiin NHL 11 -pelin kanteen. Ensimmäistä kertaa EA Sportsin historiassa kaksi saman joukkueen jäsentä on kannessa peräkkäisinä vuosina, sillä Patrick Kane oli NHL 10 -pelin kannessa.

Vuonna 2011 Toews pelasi NHL All-Star Gamessa, samoin vuonna 2015 mutta kapteenina.

Toews teki uransa toisen hattutempun 29. lokakuuta 2013 pelatessaan Ottawa Senatorsia vastaan.

Kaudella 2012–2013 Toews auttoi Blackhawksia voittamaan Presidents' Trophyn. Toews voitti myös uransa toisen Stanley Cupin Chicago Blackhawksin kapteenina. Henkilökohtaisista palkinnoista hän voitti Frank J. Selke Trophyn, joka annetaan NHL:n runkosarjan parhaalle puolustavalle hyökkääjälle ja hänet nimettiin NHL:n tähdistökentälliseen.

9. heinäkuuta 2014 Blackhawks ilmoitti, että Toews ja Patrick Kane ovat allekirjoittaneet 8 vuoden jatkosopimukset, joiden arvo on 84 miljoonaa dollaria.

Toews voitti kolmannen Stanley Cupinsa Blackhawksin kapteenina ja sai Mark Messier Leadership Awardin. Electronic Arts valitsi Toewsin NHL 16 -pelin kanteen.

Toews edusti Kanadaa vuoden 2007 maailmanmestaruuskisoissa ja vuoden 2010 talviolympialaisissa, joissa maa voitti kultaa. Hän kuuluu siis Kolmen kullan klubiin. Lisäksi Toewsilla on kaksi nuorten maailmanmestaruutta.

Muuta
-----

Toewsin vanhemmat ovat Bryan Toews ja Andree Gilbert. Hänellä on veli David Toews, joka pelaa ECHL-liigassa Reading Royalsissa. Toews seurustelee Lindsey Vecchionen kanssa. Toews ei ole sukua Colorado Avalanchea edustavalle Devon Toewsille.

Toewsin kotiprovinssissa Manitobassa on järvi nimeltään Toews Lake, joka on nimetty hänen mukaan vuonna 2010, kun hän voitti Stanley Cupin.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Shattuck-St.Mary's | H.S. | 64 | 48 | 62 | 110 | 38 |
| 2005–2006 | University of North-Dakota | NCAA | 42 | 22 | 17 | 38 | 22 |
| 2006–2007 | University of North-Dakota **(A)** | NCAA | 34 | 18 | 28 | 46 | 10 |  |  |  |  | Kakkostähdistö |  |  |  |  |  | JMM | 6 | 4 | 3 | 7 | 12 |
|  |  |  |  |  |  |  |  |  |  |  |  |  |  |  |  |  |  |  | MM | 9 | 2 | 5 | 7 | 6 |
| 2007–2008 | Chicago Blackhawks | NHL | 64 | 24 | 30 | 54 | 44 |  |  |  |  |  |  |  |  |  |  |  | MM | 9 | 2 | 3 | 5 | 8 |
| 2008–2009 | Chicago Blackhawks **(C)** | NHL | 82 | 34 | 35 | 69 | 51 | 17 | 7 | 6 | 13 | 26 |
| 2009–2010 | Chicago Blackhawks **(C)** | NHL | 76 | 25 | 43 | 68 | 47 | 22 | 7 | 22 | 29 | 4 | Stanley Cup | Conn Smythe Trophy |  |  |  |  | OK | 7 | 1 | 7 | 8 | 2 |
| 2010–2011 | Chicago Blackhawks **(C)** | NHL | 80 | 32 | 44 | 76 | 26 | 7 | 1 | 3 | 4 | 2 |
| 2011–2012 | Chicago Blackhawks **(C)** | NHL | 59 | 29 | 28 | 57 | 28 | 6 | 2 | 2 | 4 | 6 |
| 2012–2013 | Chicago Blackhawks **(C)** | NHL | 47 | 23 | 25 | 48 | 27 | 23 | 3 | 11 | 14 | 9 | Stanley Cup | Selke Trophy | Kakkostähdistö |
| 2013–2014 | Chicago Blackhawks **(C)** | NHL | 76 | 28 | 40 | 68 | 34 | 19 | 9 | 8 | 17 | 8 |  |  |  |  |  |  | OK | 6 | 1 | 2 | 3 | 0 |
| 2014–2015 | Chicago Blackhawks **(C)** | NHL | 81 | 28 | 38 | 66 | 36 | 23 | 10 | 11 | 21 | 8 | Stanley Cup |
| 2015–2016 | Chicago Blackhawks **(C)** | NHL | 80 | 28 | 30 | 58 | 62 | 7 | 0 | 6 | 6 | 10 |
| 2016–2017 | Chicago Blackhawks **(C)** | NHL | 72 | 21 | 37 | 58 | 35 | 4 | 1 | 1 | 2 | 0 |  |  |  |  |  |  | WCup | 6 | 3 | 2 | 5 | 0 |
| 2017–2018 | Chicago Blackhawks **(C)** | NHL | 74 | 20 | 32 | 52 | 47 | – | – | – | – | – |
| 2018–2019 | Chicago Blackhawks **(C)** | NHL | 82 | 35 | 46 | 81 | 40 | – | – | – | – | – |
| 2019–2020 | Chicago Blackhawks **(C)** | NHL | 70 | 18 | 42 | 60 | 48 | 9 | 5 | 4 | 9 | 2 |
| 2020–2021 | Chicago Blackhawks **(C)** Loukkaantunut | NHL | 0 | 0 | 0 | 0 | 0 | – | – | – | – | – |
| 2021–2022 | Chicago Blackhawks **(C)** | NHL | 71 | 12 | 25 | 37 | 39 | – | – | – | – | – |
| 2022–2023 | Chicago Blackhawks **(C)** | NHL | 53 | 15 | 16 | 31 | 43 | – | – | – | – | – |
| 16 kautta | yhteensä | NHL | 1067 | 372 | 511 | 883 | 607 | 137 | 45 | 74 | 119 | 84 |

Saavutukset
-----------

* Stanley Cup (2010, 2013, 2015)
* Conn Smythe Trophy (2010)
* Frank J. Selke Trophy (2013)
* Olympiakulta (2010, 2014)

Lähteet
-------

* Jonathan Toews Legends of Hockey -sivustolla (englanniksi)

### Viitteet

1. ↑  Blackhawks player nicknames *hockeybroadtumblr.com*. HockeyBroad.com. Viitattu 7.11.2017. (englanniksi)
2. ↑  Se on siinä: Seuraikoni Jonathan Toews pelaa viimeisen ottelunsa Chicagossa – Ura ohi? *Iltalehti*.  13.4.2023. Viitattu 17.7.2023.
3. ↑  Table ronde : joueur francophone par excellence de la dernière décennie *LNH.com*. Viitattu 16.8.2022. (ranskaksi)
4. 1 2  Kunnari, Timo: Sudet estivät Kanadan Toewsin harjoittelun *iltalehti.fi*.  15.5.2008. Alma Media Suomi Oy. Viitattu 6.3.2016.
5. ↑
6. ↑  Speedy naming of Toews Lake draws fire *cbc.ca*. Viitattu 7.8.2019. (englanniksi)

Aiheesta muualla
----------------

* Kuvia tai muita tiedostoja aiheesta **Jonathan Toews** Wikimedia Commonsissa

|  |  |  |
| --- | --- | --- |
| Edeltäjä:**Jevgeni Malkin** | **Conn Smythe Trophyn voittaja**2010 | Seuraaja:**Tim Thomas** |

|  |  |  |
| --- | --- | --- |
| Edeltäjä:**Patrice Bergeron** | **Frank J. Selke Trophyn voittaja**2013 | Seuraaja:**Patrice Bergeron** |

|  |  |  |
| --- | --- | --- |
| Edeltäjä:**Dustin Brown** | **Mark Messier Leadership Awardin voittaja**2015 | Seuraaja:**Shea Weber** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |